smcproject/ml-wiki-sentences huggingface dataset:
മൊത്തം 1,350 കിലോമീറ്റർ നീളമുള്ള ഡൽഹി – മുംബൈ എക്സ്പ്രസ് വേ 4 ഭാഗങ്ങളായി വിഭജിക്കപ്പെട്ടിട്ടുണ്ട്, മൊത്തം 52 നിർമ്മാണ പാക്കേജുകൾ/ ടെൻഡറുകൾ, ഓരോ പാക്കേജിന്റെയും ദൈർഘ്യം 8 കിലോമീറ്റർ മുതൽ 46 വരെ കി.
മീ -ന് ഇടയിലാണ് .
വിഭാഗം കിലോമീറ്ററിൽ നീളം പാക്കേജുകളുടെ എണ്ണം സംസ്ഥാന തിരിച്ചുള്ള പാക്കേജുകൾ ഡിഎൻഡി – ഫരീദാബാദ് – കെഎംപി 59 03 ഡൽഹിയിൽ 1 ഉം ഹരിയാനയിൽ 2 ഉം സോഹ്ന - KMP - വഡോദര 844 31 ഹരിയാനയിൽ 3, രാജസ്ഥാനിൽ 13, മധ്യപ്രദേശിൽ 9, ഗുജറാത്തിൽ 6 വഡോദര - വിരാർ 354 13 ഗുജറാത്തിൽ 10 ഉം മഹാരാഷ്ട്രയിൽ 3 ഉം വിരാർ - JNPT 92 05 5 മഹാരാഷ്ട്രയിൽ ആകെ 1,350 52 06 സംസ്ഥാനങ്ങൾ സവിശേഷതകൾ
ഡൽഹി -മുംബൈ എക്സ്പ്രസ് വേയുടെ വിവിധ സവിശേഷതകൾ താഴെ പറയുന്നവയാണ്.
വഴിയോര സൗകര്യ കേന്ദ്രങ്ങൾ
എക്സ്പ്രസ് വേയിൽ 93 സ്ഥലങ്ങളിൽ എടിഎം , ഹോട്ടലുകൾ, റീട്ടെയിൽ ഷോപ്പുകൾ, ഫുഡ് കോർട്ടുകൾ, ഇലക്ട്രിക് വാഹനങ്ങൾക്കുള്ള ചാർജിംഗ് സ്റ്റേഷനുകൾ , ഫ്യുവൽ സ്റ്റേഷനുകൾ എന്നിങ്ങനെയുള്ള സൗകര്യങ്ങളുണ്ട് .
അപകടത്തിൽപ്പെട്ടവർക്കായി ഓരോ   100കിലോമീറ്ററിലും ഹെലിപാഡുകളും പൂർണ്ണ സജ്ജീകരണങ്ങളുള്ള ട്രോമ സെന്ററുകളും ഉള്ള ഇന്ത്യയിലെ ആദ്യ എക്സ്പ്രസ് വേയാണിത്.
ഇലക്ട്രിക് ഹൈവേ
ട്രക്കുകൾക്കും ബസുകൾക്കും 120 കിലോമീറ്റർ / മണിക്കൂർ വേഗതയിൽ ഓടാൻ കഴിയുന്ന ഒരു ഇ-ഹൈവേ ( ഇലക്ട്രിക് ഹൈവേ ) ആയി ഈ എക്സ്പ്രസ് വേയുടെ ഒരു ഭാഗം വികസിപ്പിക്കാൻ പദ്ധതിയുണ്ട് എന്ന്, കേന്ദ്ര മന്ത്രി നിതിൻ ഗഡ്കരി 2021 മാർച്ച് 25-ന് ലോക്സഭയിൽ പറഞ്ഞു.
ഇത് ലോജിസ്റ്റിക് ചിലവ് 70% കുറയാങ്കാരണമാകും.
നാഷണൽ ഹൈവേസ് അതോറിറ്റി ഓഫ് ഇന്ത്യ (NHAI) ഈ പദ്ധതിയുടെ നിർമ്മാണം ആരംഭിച്ചിട്ടുണ്ട്, ഇത് 2022 മാർച്ചിൽ പൂർത്തിയാകുമെന്ന് പ്രതീക്ഷിക്കുന്നു.
മുഴുവൻ എക്സ്പ്രസ് വേയിലും ഇലക്ട്രിക് വാഹനങ്ങൾക്കായി 8 ലേണുകളിൽ 4 എണ്ണം പ്രത്യേഗം സമർപ്പിത പാതകളാണ്.
പരിസ്ഥിതി സൗഹൃദം
2 ദശലക്ഷം മരങ്ങളുള്ള ഒരു പരിസ്ഥിതി സൗഹൃദ അതിവേഗ പാതയായി ഇത് വികസിപ്പിച്ചുകൊണ്ടിരിക്കുകയാണ്.
ഈ മരങ്ങൾക്ക് ഡ്രിപ്പ് ഇറിഗേഷൻ വഴി ജലം ലഭ്യമാക്കുന്നതിനായി പാതയുടെ ഓരോ 500 മീറ്ററിലും മഴവെള്ളസംഭരണി കൾ വിഭാവനം ചെയ്തിരിക്കുന്നു .
സംസ്ഥാന ഗ്രിഡുകളിൽ നിന്നും അതോടൊപ്പം സൗരോർജ്ജത്തിൽ നിന്നുമുള്ള വൈദ്യുതി വിതരണം ഉപയോഗിച്ച് എക്സ്പ്രസ് വേ പ്രകാശിപ്പിക്കും.
വന്യജീവി ക്രോസിംഗുകൾ കണക്റ്റിവിറ്റി
ഡൽഹി -മുംബൈ എക്സ്പ്രസ് വേ, ഡൽഹിയിലെ ഡൽഹി -നോയിഡ ഡയറക്ട് ഫ്ലൈവേ (ഡിഎൻഡി ഫ്ലൈവേ), ഹരിയാനയിലെ കുണ്ഡലി -മനേസർ -പൽവൽ എക്സ്പ്രസ് വേ (കെഎംപി), ഗുജറാത്തിലെ അഹമ്മദാബാദ് -വഡോദര എക്സ്പ്രസ് വേ എന്നിവയുമായി നേരിട്ട് ബന്ധപ്പെട്ടിരിക്കുന്നു.
മഹാരാഷ്ട്രയിൽ ഇത് മുംബൈ – നാഗ്പൂർ എക്സ്പ്രസ് വേ , മുംബൈ – പൂനെ എക്സ്പ്രസ് വേ എന്നിവയുമായി ബന്ധിപ്പിക്കും.
സ്റ്റാറ്റസ് അപ്ഡേറ്റുകൾ മാർച്ച് 2018: ഗുജറാത്തിലെ വഡോദര -വിരാർ ഭാഗത്തിന്റെ 24 കിലോമീറ്റർ ദൈർഘ്യമുള്ള പാക്കേജ് -1 നിർമാണകരാർ NHAI മാർച്ച് 20 ന് IRB ഇൻഫ്രാസ്ട്രക്ചർ ഗ്രൂപ്പിനുനൽകി .
ആഗസ്റ്റ് 2018: ഡൽഹി -മുംബൈ എക്സ്പ്രസ് വേയുടെ നിർമ്മാണ പ്രവർത്തനങ്ങൾ 2018 ഡിസംബറിൽ ആരംഭിക്കുമെന്ന് കേന്ദ്ര മന്ത്രി നിതിൻ ഗഡ്കരി ഡിസംബർ 2018: അശോക ബിൽഡ്കോൺ ഡിസംബർ 10 -ന് നർമ്മദാ നദിയിൽ നിർമ്മാണ പ്രവർത്തനങ്ങൾ ആരംഭിച്ചു.
ഇത് വഡോദര -വിരാർ വിഭാഗത്തിന്റെ പാക്കേജ് -4 ന്റെ ഭാഗമാണ്.
2019 ജനുവരി: ഹരിയാനയിൽ ഭൂമി ഏറ്റെടുക്കൽ ജോലികൾ അവസാന ഘട്ടത്തിൽ എത്തി.
വഡോദര - വിരാർ ഭാഗത്തിന്റെ പാക്കേജ് -1, 2 എന്നിവയുടെ നിർമ്മാണ പ്രവർത്തനങ്ങൾ ആരംഭിച്ചു, അതേസമയം സോഹ്ന - വഡോദര ഭാഗത്തിന്റെ ജോലികൾ ഉടൻ ആരംഭിക്കും എന്ന് അറിയിച്ചു.
മാർ 2019: ഡിഎൻഡി-കെ എം പി സെക്ഷൻ 1 മാർച്ച് 2019 നും സോഹ്ന - വഡോദര - വിരര് - ജ്ന്പ്ത് 8 മാർച്ച് 2019 വിഭാഗം മാർച്ച് 8 നും ന്ദ്രമന്ത്രി നിതിൻ ഗഡ്കരി തറക്കല്ലിട്ടു സെപ്റ്റംബർ 2019: സോഹ്ന - വഡോദര സെക്ഷന്റെ നിർമ്മാണ പ്രവർത്തനങ്ങൾ പാക്കേജ് -3-ന് സെപ്റ്റംബർ 5-നും പാക്കേജ് -1 2-നും സെപ്റ്റംബർ 13-ന് ആരംഭിച്ചു 3 പാക്കേജുകളും ഹരിയാനയിലാണ് ( സോഹ്ന മുതൽ കൊൽഗാവ് വരെ ).
ഫെബ്രുവരി 2020: ഇന്ത്യയുടെ കേന്ദ്ര ബജറ്റ് (2020–21) പാർലമെന്റിൽ അവതരിപ്പിക്കുമ്പോൾ ധനമന്ത്രി നിർമ്മലാ സീതാരാമൻ മാർച്ച് 2023 ൽ ഈ എക്സ്പ്രസ് വേ തയ്യാറാകുമെന്ന് പറഞ്ഞു.
ജൂൺ 2020: 497 കി.
മീ നിർമ്മാണത്തിലാണ്, 162 കി.
മീ നിർമാണത്തിന് നൽകി, 569 കി.
മീ ബിഡ്ഡിംഗ് പ്രക്രിയയിൽ ആണ്.
ഓഗസ്റ്റ് 2020: 59കിലോമീറ്റർ നീളമുള്ള ഡിഎൻഡി – ഫരീദാബാദ് – കെഎംപി ഭാഗത്തി ന്റെ ഡിആർഎ ഇൻഫ്രാകോൺ വരെ യുള്ള  3 പാക്കേജുകൾക്കും കരാർ നൽകി.
ഇത് ഡിഎൻഡി ഫ്ലൈവേ , ഫരീദാബാദ് , ബല്ലഭ്ഗഡ് , കെഎംപി എക്സ്പ്രസ് വേ എന്നിവയിലൂടെ കടന്നുപോകും .
ഒക്ടോബർ 2020: ഫരീദാബാദിൽ ഡിഎൻഡി-ഫരീദാബാദ്-ക്ംപ് ഭാഗത്തിന്റെ മണ്ണ് പരിശോധന പണി ആരംഭിച്ചു.
15 ഒക്ടോബർ 2020 ന് വഡോദര - വിരാർ വിഭാഗത്തിന്റെ പാക്കേജ് -11, 12, 13 എന്നിവയ്ക്കായി മഹാരാഷ്ട്രയിൽ കരാറുകൾ നൽകി.
ഏപ്രിൽ 2021: 710 കിലോമീറ്റർ നിർമ്മാണത്തിലാണ്.
ജൂലൈ 2021: 350 കിലോമീറ്റർ നിർമ്മിച്ചു, 825 km നിർമ്മാണത്തിലാണ്, 52 പാക്കേജുകളിൽ 7 എണ്ണത്തിന്റെ ടെൻഡറുകൾ 2022 മാർച്ച് വരെ നൽകുമെന്ന് നിതിൻ ഗഡ്കരി രാജ്യസഭയിൽ പറഞ്ഞു.
ഓഗസ്റ്റ് 2021: ഡൽഹി -മുംബൈ എക്സ്പ്രസ് വേയിൽ ഹരിയാനയിലെ ബല്ലഭഗഡ് ( ഫരീദാബാദ് ) ഉത്തർപ്രദേശിലെ ജേവാറിലെ വരാനിരിക്കുന്ന നോയിഡ അന്താരാഷ്ട്ര വിമാനത്താവളവുമായി ബന്ധിപ്പിക്കുന്ന ഒരു ലിങ്ക് റോഡ് നിർമ്മിക്കും.
സെപ്റ്റംബർ 2021: ഗുജറാത്തിലെ ബറൂച്ചിന് സമീപം നർമദാ നദിക്ക് മുകളിലുള്ള ഉരുക്ക് പാലത്തിന്റെ നിർമ്മാണ പ്രവർത്തനങ്ങൾ 32 മാസത്തെ റെക്കോർഡ് സമയം കൊണ്ട് പൂർത്തിയായി: കേന്ദ്ര മന്ത്രി നിതിൻ ഗഡ്കരി .
അവലംബം ↑ ↑ ↑ ↑ ↑ {{ cite news }} : Empty citation ( help ) ↑ ↑ ↑ ↑ ↑ ↑ ↑ ↑ ↑ ↑ {{ cite web }} : External link in | website= ( help ) ↑ ↑ ↑ ↑ ↑ ↑ ↑ 1 2 ↑ ↑ ↑ ↑ ↑ ↑ ↑ ↑ ↑ ↑ {{ cite web }} : External link in | website= ( help )
ഡൽഹൗസി ഇംഗ്ലീഷ് വിലാസം https://ml.wikipedia.org/wiki/Dalhousie
32°32′N 75°59′E ﻿ / ﻿ 32.53°N 75.98°E ﻿ / 32.53; 75.98
ഇന്ത്യയിലെ ഹിമാചൽ പ്രദേശ് സംസ്ഥാനത്തിലെ ചംബ ജില്ലയിലെ ഒരു പ്രധാന പട്ടണവും മലമ്പ്രദേശവുമാണ് ഡാൽഹൌസി  ( ഇംഗ്ലീഷ് : Dalhousie).
കൂടാതെ ഇത് ഒരു കന്റോണ്മെന്റ് പട്ടണം കൂടിയാണ്.
1854 ൽ ബ്രിട്ടീഷ് ഭരണകൂടം  സ്ഥാപിച്ച ഒരു പട്ടണമാണ് ഡാൽഹൌസി.
തങ്ങളുടെ സൈന്യത്തിന്റെ വിശ്രമത്താവളമായിട്ടാണ് ബ്രിട്ടീഷ് ഭരണകൂടം വളരെ മനോഹരമാ‍യ ഈ മലമ്പ്രദേശം സ്ഥാപിച്ചെടുത്തത്.
ബ്രിട്ടീഷ് വൈസ്രോയി ആയിരുന്ന ഡാൽഹൌസി പ്രഭുവിന്റെ പേരിലാണ് ഈ പട്ടണം സ്ഥാപിക്കപ്പെട്ടത്.
ഇത് ഇവിടെയുണ്ടായിരുന്ന അഞ്ച് കുന്നുകളുടെ ഇടയിലാണ് സ്ഥാപിച്ചിട്ടുള്ളത്.
ഹിമാലയത്തിന്റെ പടിഞ്ഞാറൻ അതിരായ ധൌലധാർ പർവതത്തിന്റെ അതിരായിട്ടാണ് ഇത് സ്ഥിതി ചെയ്യുന്നത്.
സമുദ്രനിരപ്പിൽ നിന്നും 6000-9000 അടി ഉയരത്തിൽ 32°32′N 75°59′E ﻿ / ﻿ 32.53°N 75.98°E ﻿ / 32.53; 75.98 .
അക്ഷാംശ രേഖാംശത്തിലാണ് ഡാൽഹൌസി സ്ഥിതി ചെയ്യുന്നത്.
ശരാശരി  ഉയരം 1954 metres (6410 feet ).
ഡാൽഹൌസി മറ്റൊരു മലമ്പ്രദേശമായ ചമ്പയിലേക്കുള്ള കവാടമായി കണക്കാക്കപ്പെടുന്നു.
പണ്ടത്തെ ഹിന്ദു സംസ്കാരത്തിന്റെ അവശിഷ്ടങ്ങൾ ഇവിടെ കാണപ്പെടുന്നുണ്ട്.
വർഷം മുഴുവനും  തണുപ്പുള്ള കാലാവസ്ഥയാണ് ഇവിടെ.
ജൂൺ - ജൂലൈ മാസങ്ങളിൽ പകൽ അൽപ്പം ചൂടും രാത്രി നല്ല തണുപ്പും ഉള്ള സ്ഥലമാണ് ഇത്.
2001 ലെ സ്ഥിതിവിവരക്കണക്കുകൾ പ്രകാരം ഇവിടുത്തെ ജനസംഖ്യ 7419 ആണ്.
ഇതിൽ പുരുഷ ശതമാനം 56% ഉം സ്ത്രീ ശതമാനം 44% ഉം ആണ്.
അവലംബം പുറത്തേക്കുള്ള കണ്ണികൾ വിക്കിവൊയേജിൽ നിന്നുള്ള ഡൽഹൗസി യാത്രാ സഹായി Mount View Dalhousie Archived 2008-11-05 at the Wayback Machine .
Dalhousie.net More information about Dalhousie Places of interest at Dalhousie
ഡൽഹി ക്രിക്കറ്റ് ടീം ഇംഗ്ലീഷ് വിലാസം https://ml.wikipedia.org/wiki/Delhi_cricket_team ഇംഗ്ലീഷ് വിലാസം https://ml.wikipedia.org/wiki/Delhi_cricket_team
ഇന്ത്യൻ ആഭ്യന്തര ക്രിക്കറ്റിൽ ഡൽഹിയെ പ്രതിനിധീകരിക്കുന്ന ഫസ്റ്റ്-ക്ലാസ്സ് ടീമാണ് ഡൽഹി ക്രിക്കറ്റ് ടീം.
7 തവണ അവർ രഞ്ജി ട്രോഫി നേടിയിട്ടുണ്ട്.
ഡൽഹിയിൽ സ്ഥിതി ചെയ്യുന്ന ഫിറോസ് ഷാ കോട്ട്‌ല സ്റ്റേഡിയമാണ് ഈ ടീമിന്റെ ഹോം ഗ്രൗണ്ട്.
രഞ്ജി ട്രോഫിയിലെ മികച്ച പ്രകടനങ്ങൾ സീസൺ സ്ഥാനം 2007-08 വിജയി 1996-97 രണ്ടാം സ്ഥാനം 1991-92 വിജയി 1989-90 രണ്ടാം സ്ഥാനം 1988-89 വിജയി 1986-87 രണ്ടാം സ്ഥാനം 1985-86 വിജയി 1984-85 രണ്ടാം സ്ഥാനം 1983-84 രണ്ടാം സ്ഥാനം 1981-82 വിജയി 1980-81 രണ്ടാം സ്ഥാനം 1979-80 വിജയി 1978-79 വിജയി 1976-77 രണ്ടാം സ്ഥാനം ഇപ്പോഴത്തെ ടീം വിരേന്ദർ സെവാഗ് (ക്യാപ്റ്റൻ) ഗൗതം ഗംഭീർ (വൈസ് ക്യാപ്റ്റൻ) പർവീന്ദർ അവാന രജത് ഭാട്ടിയ പുനീത് ബിഷ്ത് (wk) ഉന്മുക്ത് ചന്ദ് ഗൗരവ് ചബ്ര ശിഖർ ധവാൻ വിരാട് കോഹ്ലി മിതുൻ മൻഹാസ് വികാസ് മിശ്ര യോഗേഷ് നഗർ ചേതന്യ നന്ദ സുമിത് നർവാൾ പവാൻ നേഗി ആശിഷ് നെഹ്റ പ്രദീപ് സാങ്വാൻ ചേതൻ ശർമ ഇഷാന്ത് ശർമ പവാൻ സുയാൾ പുറത്തേക്കുള്ള കണ്ണികൾ ക്രിക്കിൻഫോ ആഭ്യന്തര ക്രിക്കറ്റ് ചരിത്രം
ഡൽഹി മയൂർ വിഹാർ ഉത്തര ഗുരുവായൂരപ്പൻ ക്ഷേത്രം
ഭാരതത്തിന്റെ തലസ്ഥാനമായ ഡൽഹി നഗരത്തിന്റെ കിഴക്കേ അതിരായ മയൂർ വിഹാറിൽ , യമുനാനദിയുടെ കരയിൽ നിന്ന് അല്പം കിഴക്കുമാറി, പ്രകൃതിരമണീയമായ അന്തരീക്ഷത്തിൽ സ്ഥിതിചെയ്യുന്ന ഒരു ക്ഷേത്രമാണ് ഉത്തര ഗുരുവായൂരപ്പൻ ക്ഷേത്രം .
വിശ്വപ്രസിദ്ധമായ ഗുരുവായൂർ ക്ഷേത്രത്തിന്റെ അതേ മാതൃകയിൽ പണികഴിപ്പിച്ചിരിയ്ക്കുന്ന ഈ ക്ഷേത്രത്തിലെ മുഖ്യപ്രതിഷ്ഠ, കേരളീയ ഹൈന്ദവരുടെ പ്രധാന ആരാധനാമൂർത്തികളിലൊരാളായ ശ്രീഗുരുവായൂരപ്പൻ തന്നെയാണ്.
കൂടാതെ, ഉപദേവതകളായി ഗണപതി , ചോറ്റാനിക്കര ഭഗവതി , ശിവൻ , അയ്യപ്പൻ , നാഗദൈവങ്ങൾ എന്നിവർക്കും പ്രതിഷ്ഠകളുണ്ട്.
ഗുരുവായൂർ ക്ഷേത്രത്തിന്റെ ഉത്തരദിക്കിൽ (വടക്ക്) സ്ഥിതിചെയ്യുന്ന ക്ഷേത്രമായതുകൊണ്ടാണ് ഇതിന് ഉത്തര ഗുരുവായൂരപ്പൻ ക്ഷേത്രം എന്ന പേരുവന്നത്.
ഗുരുവായൂർ ക്ഷേത്രത്തിന്റെ അതേ മാതൃകയിൽ പണികഴിപ്പിച്ചതും അതേ പൂജാവിധികൾ പിന്തുടരുന്നതുമായ ഈ ക്ഷേത്രത്തിൽ, പക്ഷേ ഗുരുവായൂരിൽ നിന്ന് വ്യത്യസ്തമായി പടിഞ്ഞാറോട്ട് ദർശനമായാണ് പ്രതിഷ്ഠ നടത്തിയിരിയ്ക്കുന്നത്.
ഡൽഹി മലയാളികളുടെ പ്രധാന ആരാധനാകേന്ദ്രങ്ങളിലൊന്നായ ഈ ക്ഷേത്രം, 1989-ലാണ് നിലവിൽ വന്നത്.
ഇടവം മൂന്നിന് ആറാട്ട് വരുന്ന വിധത്തിൽ നടക്കുന്ന എട്ടുദിവസത്തെ കൊടിയേറ്റുത്സവമാണ് ക്ഷേത്രത്തിലുള്ളത്.
കൂടാതെ, വൃശ്ചികമാസത്തിൽ ഗുരുവായൂർ ഏകാദശി , ചിങ്ങമാസത്തിൽ അഷ്ടമിരോഹിണി , മേടമാസത്തിൽ വിഷു , കുംഭമാസത്തിൽ ശിവരാത്രി , അതേ മാസത്തിൽ ചോറ്റാനിക്കര മകം തൊഴൽ , കന്നിമാസത്തിൽ നവരാത്രി , ചിങ്ങമാസത്തിൽ വിനായക ചതുർത്ഥി , മീനമാസത്തിൽ പങ്കുനി ഉത്രം തുടങ്ങിയ ദിവസങ്ങളും അതിവിശേഷമായി ആചരിച്ചുവരുന്നു.
ആർഷ ധർമ്മ പരിഷദ് എന്ന സംഘടനയാണ് ക്ഷേത്രഭരണം നടത്തുന്നത്.
നിരവധി ആദ്ധ്യാത്മിക-സാമൂഹിക പ്രവർത്തനങ്ങൾ ഈ സംഘടന നടത്തിവരുന്നുണ്ട്.
ക്ഷേത്രത്തോടനുബന്ധിച്ച് ഒരു ഓഡിറ്റോറിയവും ആശുപത്രിയും മറ്റ് സൗകര്യങ്ങളുമെല്ലാമുണ്ട്.
സ്വാതന്ത്ര്യപ്രാപ്തിയ്ക്കുശേഷം ഡൽഹി രാജ്യത്തിന്റെ വിവിധ ഭാഗങ്ങളിൽ നിന്നുള്ള ജനങ്ങളുടെ താമസകേന്ദ്രമായി.
സർക്കാർ ജോലിക്കാരും അല്ലാത്തവരുമായി നിരവധി ആളുകളാണ് ഡൽഹിയിലേയ്ക്ക് കുടിയേറിപ്പാർത്തത്.
ഓരോ ജനവിഭാഗവും തങ്ങളുടേതായ ആരാധനാമൂർത്തികൾക്ക് ക്ഷേത്രങ്ങൾ പണിയുകയും, അതാത് നാടുകളിൽ നിലവിലുള്ള രീതിയിൽ പൂജകൾ നടത്താൻ തുടങ്ങുകയും ചെയ്തു.
അവരിൽ ധാരാളം മലയാളികളുമുണ്ടായിരുന്നു.
അവരിൽ ഹിന്ദുമതവിശ്വാസികളുടെ ഒരു സ്വപ്നമായിരുന്നു തങ്ങളുടെ ഇഷ്ടദേവനായ ഗുരുവായൂരപ്പന്നായി ഒരു ക്ഷേത്രം പണിയുക എന്നത്.
അതനുസരിച്ച് 1975-ൽ ഗുരുവായൂരപ്പക്ഷേത്രനിർമ്മാണത്തിനായി ഒരു കമ്മിറ്റി രൂപം കൊള്ളുകയുണ്ടായി.
ആദ്യം ക്ഷേത്രത്തിനുള്ള ഒരു സ്ഥലം നോക്കിയപ്പോൾ അവർ കണ്ടെത്തിയത്, ഡൽഹിയുടെ പടിഞ്ഞാറുഭാഗത്തുള്ള ജനക്പുരി എന്ന സ്ഥലമാണ്.
എന്നാൽ, നിരവധി നിയമതടസ്സങ്ങൾ ആ സ്ഥലവുമായി ബന്ധപ്പെട്ടുണ്ടാകുകയും അതേത്തുടർന്ന് ക്ഷേത്രം.
തുടർന്ന് ദേവപ്രശ്നം വച്ചുനോക്കിയപ്പോൾ കണ്ടെത്തിയത് യമുനാനദിയുടെ തീരത്തുമാത്രമേ ഈ ക്ഷേത്രം പണിയാൻ സാധിയ്ക്കൂ എന്നാണ്.
അതനുസരിച്ചാണ് നിലവിൽ ക്ഷേത്രമിരിയ്ക്കുന്ന സ്ഥലം കണ്ടെത്തിയതും ക്ഷേത്രനിർമ്മാണം തുടങ്ങിയതും.
1986 ഒക്ടോബർ രണ്ടിന് കാഞ്ചി കാമകോടിപീഠം മഠാധിപതിയായിരുന്ന ജയേന്ദ്ര സരസ്വതി സ്വാമികൾ ക്ഷേത്രത്തിന്റെ ശിലാസ്ഥാപനം നടത്തി.
രണ്ടര വർഷം നീണ്ടുനിന്ന അധ്വാനത്തിനൊടുവിൽ ക്ഷേത്രനിർമ്മാണം പൂർത്തിയാകുകയും 1989 മേയ് 17-ന് ഇടവമാസത്തിലെ അത്തം നക്ഷത്രത്തിൽ പ്രതിഷ്ഠ നടക്കുകയും ചെയ്തു.
കേരളത്തിലെ പ്രസിദ്ധ താന്ത്രികകുടുംബങ്ങളിലൊന്നായ തൃപ്പൂണിത്തുറ പുലിയന്നൂർ മനയിലെ അനുജൻ നമ്പൂതിരിപ്പാടാണ് പ്രതിഷ്ഠ നിർവഹിച്ചത്.
പിന്നീട് പല കാലഘട്ടങ്ങളിലായി ഉപദേവതകൾക്കും പ്രതിഷ്ഠകൾ നടത്തുകയുണ്ടായി.
2014-ൽ ക്ഷേത്രത്തിന്റെ രജതജൂബിലി (ഇരുപത്തിയഞ്ചാം വാർഷികം) അതിഗംഭീരമായി ആഘോഷിയ്ക്കുകയുണ്ടായി.
ജീവനകലയുടെ പരമാചാര്യനായ ശ്രീ ശ്രീ രവിശങ്കർ 2014 ഓഗസ്റ്റ് 31-ന് ഉദ്ഘാടനം ചെയ്തതോടെയാണ് രജതജൂബിലി ആഘോഷങ്ങൾ തുടങ്ങിയത്.
ഇതിനോടനുബന്ധിച്ചുതന്നെ ഗുരുവായൂരപ്പന് ഒരു സ്വർണ്ണക്കൊടിമരം പ്രതിഷ്ഠിയ്ക്കുക എന്ന ആവശ്യം ഭക്തജനങ്ങൾക്കിടയിലുണ്ടായി.
തേക്കിൻതടിയിൽ തീർത്ത് സ്വർണ്ണപ്പറകൾ ഇറക്കിയാകണം കൊടിമരം പണിയേണ്ടതെന്ന ആവശ്യം ഭക്തർക്കിടയിൽ നിന്ന് ഉയർന്നുവന്നതോടെ അതിനുള്ള തേക്കുമരം അന്വേഷിയ്ക്കുകയായിരുന്നു.
അങ്ങനെ നിലമ്പൂരിൽ നിന്ന് അനുയോജ്യമായ ഒരു തേക്കുമരം ലഭിയ്ക്കുകയും അത് ആഘോഷപൂർവം ക്ഷേത്രത്തിലെത്തിയ്ക്കുകയും ചെയ്തു.
മുമ്പുണ്ടായിരുന്ന ചെമ്പുകൊടിമരം പിന്നാലെ ആചാരവിധിയനുസരിച്ച് ദഹിപ്പിയ്ക്കുകയുണ്ടായി.
എണ്ണത്തോണിയിൽ കൊടിമരം കിടത്തിയശേഷം ഭക്തർക്ക് നിത്യവും ദർശിയ്ക്കാനുള്ള അനുമതിയുണ്ടായി.
ഇതേ സമയം കൊടിമരത്തിൽ ഇറക്കാനുള്ള സ്വർണ്ണപ്പറകളുടെയും മുകളിൽ പ്രതിഷ്ഠിയ്ക്കാനുള്ള ഗരുഡന്റെയും പണികളും നടത്തുകയുണ്ടായി.
എല്ലാറ്റിനുമൊടിൽ 2015 മേയ് 30-ന് ക്ഷേത്രം തന്ത്രി പുലിയന്നൂർ ശശി നമ്പൂതിരിപ്പാടിന്റെ നേതൃത്വത്തിൽ സ്വർണ്ണക്കൊടിമരം പ്രതിഷ്ഠിച്ചു.
ഇന്ന് ക്ഷേത്രം വളരെയധികം മികച്ച രീതിയിൽ പോകുന്നുണ്ട്.
ക്ഷേത്രം വകയായിത്തന്നെ ഒരു ഓഡിറ്റോറിയവും ആശുപത്രിയുമടക്കം നിരവധി സൗകര്യങ്ങൾ ഒരുക്കിയിട്ടുണ്ട്.
മയൂർ വിഹാർ ദേശത്തിന്റെ ഒത്ത നടുക്ക്, സഹകൃത മാർഗ്ഗ് എന്ന റോഡിന്റെ വശത്തായാണ് ക്ഷേത്രം സ്ഥിതിചെയ്യുന്നത്.
ഡൽഹി മെട്രോയിലെ മയൂർ വിഹാർ ഫേസ്-1 സ്റ്റേഷൻ, ബസ് സ്റ്റോപ്പ്, സർവോദയ വിദ്യാലയ, ശ്രീകൃഷ്ണ ആശുപത്രി തുടങ്ങി നിരവധി സൗകര്യങ്ങൾ ക്ഷേത്രപരിസരത്ത് നൂറുമീറ്റർ ചുറ്റളവിലായി നിലകൊള്ളുന്നു.
ക്ഷേത്രത്തിൽ നിന്ന് അല്പം മാറി യമുനാനദിയൊഴുകുന്നു.
ഇവിടെയാണ് ആദ്യകാലത്ത് ഭഗവാന്റെ ആറാട്ട് നടത്തിയിരുന്നത്.
പിന്നീട് യമുനാനദിയിൽ മാലിന്യം കൂടിയപ്പോൾ പ്രത്യേകമായി ക്ഷേത്രക്കുളം നിർമ്മിച്ച് അവിടെയായി ആറാട്ട്.
ക്ഷേത്രത്തിന് പടിഞ്ഞാറും കിഴക്കും ഭാഗങ്ങളിൽ വലിയ ഗോപുരങ്ങൾ പണിതിട്ടുണ്ട്.
അവയിൽ പടിഞ്ഞാറേ ഗോപുരത്തിനാണ് ഉയരം കൂടുതൽ.
മൂന്നുനിലകളോടുകൂടിയ പടിഞ്ഞാറേ ഗോപുരം, ക്ഷേത്രത്തിന്റെ പ്രൗഢി വിളിച്ചറിയിച്ചുകൊണ്ട് നിലകൊള്ളുന്നു.
കിഴക്കേ ഗോപുരത്തിന്റെ ഇരുവശവും അർജ്ജുനന് വിശ്വരൂപം കാണിച്ചുകൊടുക്കുന്ന ശ്രീകൃഷ്ണന്റെയും നടരാജമൂർത്തിയായ ശിവന്റെയും ചുവർച്ചിത്രങ്ങൾ വരച്ചുചേർത്തിട്ടുണ്ട്.
ഇതിനടുത്താണ് ക്ഷേത്രക്കുളം പണിതിരിയ്ക്കുന്നത്.
ഗുരുവായൂരിലെ രുദ്രതീർത്ഥക്കുളം പോലെ അതിവിശാലമായ ഒരു കുളമല്ല ഇവിടെയെങ്കിലും അവിടെയുള്ള പോലെ കാളിയമർദ്ദനം നടത്തുന്ന കൃഷ്ണന്റെ ഒരു രൂപം ഇവിടെ കൊത്തിവച്ചിരിയ്ക്കുന്നത് കാണാം.
ഇവിടെയാണ് ഉത്സവക്കാലത്ത് ഭഗവാന്റെ ആറാട്ടും.
ക്ഷേത്രത്തിന്റെ മുന്നിൽ തെക്കുഭാഗത്ത് ക്ഷേത്രം വക ഓഡിറ്റോറിയം പണിതിട്ടുണ്ട്.
പാഞ്ചജന്യം എന്നു പേരിട്ട ഈ ഓഡിറ്റോറിയത്തിൽ നിരവധി പരിപാടികൾ നടക്കാറുണ്ട്.
പടിഞ്ഞാറുഭാഗത്തെ വാതിലിൽ ദശാവതാരരൂപങ്ങൾ കൊത്തിവച്ചിട്ടുണ്ട്.
ഇവയെ വന്ദിച്ചാണ് ഭക്തർ അകത്തുകടക്കുക.
പടിഞ്ഞാറേ നടയിലൂടെ അകത്തുകടക്കുമ്പോൾ ആദ്യം കാണുന്നത് വലിയ ആനക്കൊട്ടിലിലാണ്.
മൂന്ന് ആനകളെ വച്ചെഴുന്നള്ളിയ്ക്കാനുള്ള സൗകര്യമുള്ള ഈ ആനക്കൊട്ടിലിന്റെ തൂണുകളിൽ, രാജ്യത്തിന്റെ വിവിധ ഭാഗങ്ങളിൽ നിന്നുള്ള കൃഷ്ണഭക്തരുടെ രൂപങ്ങൾ കൊത്തിവച്ചിട്ടുണ്ട്.
സുദാമാവ് , ആണ്ടാൾ , കുലശേഖര ആഴ്വാർ , ശങ്കരാചാര്യർ , ജയദേവൻ , മീരാബായ് , സൂർദാസ് , ചൈതന്യ മഹാപ്രഭു , മേൽപ്പത്തൂർ നാരായണ ഭട്ടതിരി , പൂന്താനം നമ്പൂതിരി , വില്വമംഗലം സ്വാമിയാർ , കുറൂരമ്മ , മാനവേദൻ രാജ , നരസിംഹ മേത്ത തുടങ്ങിയവരുടെ രൂപങ്ങളാണ് ഇവിടെ കൊത്തിവച്ചിരിയ്ക്കുന്നത്.
ഇവയെല്ലാം മാർബിൾ ഉപയോഗിച്ചാണ് നിർമ്മിച്ചിരിയ്ക്കുന്നത്.
ആനക്കൊട്ടിലിനപ്പുറമാണ് ഭഗവദ്വാഹനമായ ഗരുഡനെ ശിരസ്സിലേറ്റുന്ന സ്വർണ്ണക്കൊടിമരം പ്രതിഷ്ഠിച്ചിരിയ്ക്കുന്നത്.
നാല്പതടി ഉയരം വരുന്ന ഈ കൊടിമരം 2014-ലാണ് ഇവിടെ പ്രതിഷ്ഠിച്ചത്.
അതിനുമുമ്പ് ചെമ്പുകൊടിമരമായിരുന്നു.
സാധാരണയിലും ഉയരം കുറഞ്ഞ ഒരു ബലിക്കല്ലാണ് ഇവിടെ.
അതിനാൽ പുറത്തുനിന്ന് നോക്കിയാൽത്തന്നെ വിഗ്രഹം കാണാം.
ആനക്കൊട്ടിലിന് വടക്കുപടിഞ്ഞാറുഭാഗത്ത് വഴിപാട് കൗണ്ടർ കാണാം.
ഗുരുവായൂരിലെപ്പോലെ ഉദയാസ്തമനപൂജയാണ് ഇവിടെയും ഭഗവാന്റെ പ്രധാന വഴിപാട്.
ഇതിന് വൻ പണച്ചെലവുണ്ട്.
കൂടാതെ പാൽപ്പായസം, അപ്പം, അട, വെണ്ണ, കദളിപ്പഴം, ത്രിമധുരം, തുളസിമാല, വിഷ്ണുസഹസ്രനാമാർച്ചന, കേളിക്കൈ തുടങ്ങിയവയും ഇവിടെ അതിവിശേഷമാണ്.
ക്ഷേത്രത്തിന്റെ വടക്കുവശത്ത് നിരവധി മരങ്ങൾ നട്ടുപിടിപ്പിച്ചിട്ടുണ്ട്.
പരിസ്ഥിതി സന്തുലിതാവസ്ഥ നടപ്പാക്കുക എന്ന ഉദ്ദേശ്യത്തോടെ ക്ഷേത്രം ഭാരവാഹികൾ നടത്തുന്ന ഈ പരിപാടി വൻ ജനശ്രദ്ധ പിടിച്ചുപറ്റിയിട്ടുണ്ട്.
വടക്കുകിഴക്കേമൂലയിലെത്തുമ്പോൾ മുഖപ്പോടുകൂടിയ ഒരു ശ്രീകോവിലിൽ അയ്യപ്പസ്വാമിയുടെ പ്രതിഷ്ഠ കാണാം.
ഏകദേശം ഒന്നരയടി ഉയരം വരുന്ന ഈ വിഗ്രഹം, ശബരിമലയിലെ വിഗ്രഹത്തിന്റെ തനിപ്പകർപ്പാണ്.
നെയ്യഭിഷേകം, അഷ്ടാഭിഷേകം, പുഷ്പാഭിഷേകം, നീരാജനം, എള്ളുപായസം തുടങ്ങിയവയാണ് അയ്യപ്പന്നുള്ള പ്രധാന വഴിപാടുകൾ.
അയ്യപ്പന്റെ മുന്നിൽ വച്ചാണ് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതുമൊക്കെ.
മണ്ഡലകാലത്ത് 41 ദിവസവും ഈ നടയിൽ വിശേഷാൽ പൂജകളും അയ്യപ്പൻപാട്ടും പതിവുണ്ട്.
അയ്യപ്പന്റെ ശ്രീകോവിലിന് സമീപം പ്രത്യേകം നിർമ്മിച്ച തറയിലാണ് നാഗദൈവങ്ങളുടെ പ്രതിഷ്ഠ.
ചെറുതെങ്കിലും അതിമനോഹരമായി വൃക്ഷത്തലപ്പുകൊണ്ട് അലങ്കരിച്ച ഈ തറയിൽ, നാഗരാജാവായി അനന്തൻ കുടികൊള്ളുന്നു.
സമീപം, നാഗയക്ഷി , നാഗചാമുണ്ഡി , ചിത്രകൂടം എന്നീ പ്രതിഷ്ഠകളുമുണ്ട്.
നൂറും പാലും, പുറ്റും മുട്ടയും, മഞ്ഞൾപ്പൊടി അഭിഷേകം തുടങ്ങിയവയാണ് നാഗദൈവങ്ങൾക്കുള്ള പ്രധാന വഴിപാടുകൾ.
എല്ലാമാസത്തിലെയും ആയില്യം നാളിൽ ഇവർക്ക് വിശേഷാൽ പൂജകളും കന്നിമാസത്തിലെ ആയില്യത്തിന് സർപ്പബലിയും പതിവുണ്ട്.
ക്ഷേത്രത്തിൽ പ്രദക്ഷിണം വച്ചുവരുമ്പോൾ കിഴക്കുഭാഗത്തായി മറ്റൊരു ഓഡിറ്റോറിയം കാണാം. 'ഗോകുലം' എന്നാണ് ഇതിന്റെ പേര്.
ഇവിടെയും ധാരാളം കലാപരിപാടികൾ നടക്കാറുണ്ട്.
കിഴക്കേ നടയിൽ മതിൽക്കെട്ടിനുപുറത്ത് പരിഷദ് വക ആശുപത്രിയും ഗോശാലയും കാണാം.
ക്ഷേത്രത്തിന്റെ തെക്കേ നട മുഴുവനായും പാഞ്ചജന്യം ഓഡിറ്റോറിയം പിടിച്ചുവാങ്ങിയിരിയ്ക്കുകയാണ്.
ഇതിനപ്പുറം കാർത്ത്യായനി ഓഡിറ്റോറിയം എന്ന പേരിൽ മറ്റൊരു ഓഡിറ്റോറിയവുമുണ്ട്.
ഇതും ആർഷ ധർമ്മ പരിഷദ് വകയാണ്.
ഇവിടെയും ധാരാളം കലാപരിപാടികളും വിവാഹങ്ങളും മറ്റും നടക്കാറുണ്ട്.
മേൽപ്പറഞ്ഞ മൂന്ന് ഓഡിറ്റോറിയങ്ങളും സത്രമായും പ്രവർത്തിച്ചുവരുന്നുണ്ട്.
സൗജന്യമായ ഭക്ഷണശാലകളും ഇതിനോടനുബന്ധിച്ച് കാണാം.
നാലുനേരവും വിഭവസമൃദ്ധമായ ഭക്ഷണമാണ് ഇവിടങ്ങളിൽ നിന്ന് ലഭിയ്ക്കുന്നത്.
കാർത്ത്യായനി ഓഡിറ്റോറിയത്തിനടുത്താണ് ഭാഗവത് ധാം എന്ന പേരിൽ ഒരു സ്ഥാപനം പ്രവർത്തിയ്ക്കുന്നത്.
ശ്രീമദ് ഭാഗവതം , ഭഗവദ് ഗീത തുടങ്ങിയ ഗ്രന്ഥങ്ങൾ പഠിപ്പിയ്ക്കുന്നതിനായി പ്രവർത്തിയ്ക്കുന്ന ഒരു സ്ഥാപനമാണിത്.
നിരവധി കുട്ടികൾ ഇവിടെ പഠിയ്ക്കാൻ എത്താറുണ്ട്.
നോൺ പൊലൂട്ടിംഗ് വെഹിക്കിൾ മാർക്ക്
ഇന്ത്യയിൽ വിൽക്കുന്ന എല്ലാ പുതിയ മോട്ടോർ വാഹനങ്ങളിലും ഉണ്ടായിരിക്കേണ്ട നിർബന്ധിത സർട്ടിഫിക്കേഷൻ അടയാളമാണ് നോൺ പൊലൂട്ടിംഗ് വെഹിക്കിൾ മാർക്ക്.
ഭാരത് സ്റ്റേജ് എമിഷൻ മാനദണ്ഡങ്ങളുടെ പ്രസക്തമായ പതിപ്പുമായി മോട്ടോർ വാഹനം യോജിക്കുന്നുവെന്ന് മാർക്ക് സാക്ഷ്യപ്പെടുത്തുന്നു.
ഒരു പുതിയ വാഹനത്തിനായുള്ള ഈ സർട്ടിഫിക്കേഷന് വാഹനം വിറ്റ തീയതി മുതൽ 6 മാസത്തേക്ക് പരിമിതമായ സാധുതയുണ്ട്.
ഇതിനുശേഷം, വാഹനം പുതുതായി പരിശോധനയ്ക്ക് വിധേയമാക്കണം.
അംഗീകൃത പരിശോധനാകേന്ദ്രങ്ങളിലെത്തിച്ച്  വാഹനം പരിശോധിക്കുകയും പുതുക്കിയ സർ‌ട്ടിഫിക്കറ്റ് നേടുകയും വേണം.
ഉപയോഗിച്ച വാഹനത്തിൽ ഇങ്ങനെ നൽകുന്ന സർട്ടിഫിക്കറ്റാണ് പൊലൂഷൻ അണ്ടർ കൺട്രോൾ സർട്ടിഫിക്കറ്റ്.
നോർ അഡ്രിനാലിൻ ഇംഗ്ലീഷ് വിലാസം https://ml.wikipedia.org/wiki/Norepinephrine
അഡ്രിനൽ ഗ്രന്ഥിയുടെ (അധിവൃക്കഗ്രന്ഥി) മെഡുല്ലയിൽ നിന്നു (adrenal medulla) സ്രവിക്കുന്ന രണ്ടു ഹോർമോണുകളിലൊന്നാണു് നോർ അഡ്രിനാലിൻ .
ഇതു് നോർഎപ്പിനെഫ്രിൻ എന്ന പേരിലും അറിയപ്പെടുന്നു.
ഒലിവർ, ഷേഫർ എന്നിവർ ചേർന്ന് 1894-ൽ അഡ്രിനൽ മെഡുല്ലയുടെ നിഷ്കർഷത്തിന് (extract) രക്തസമ്മർദം വർധിപ്പിക്കാൻ നല്ല കഴിവുണ്ടെന്നു തെളിയിച്ചു.
ആൽഡ്രിച്ച്, തക്കമീനേ എന്നിവർ 1901-ൽ നിഷ്കർഷത്തിലുള്ള രാസപദാർഥങ്ങളുടെ സംയോഗം കണ്ടുപിടിച്ചു.
ആദ്യം കണ്ടുപിടിച്ചതും പഠനവിധേയമായതും അഡ്രിനാലിൻ എന്ന ഹോർമോൺ ആയിരുന്നു.
ടൈറോസിനിൽ (tyrosine) നിന്നാണ് ഇത് ഉണ്ടാകുന്നതെന്നു തെളിഞ്ഞു.
രണ്ടാമതായിട്ടാണ് നോർഅഡ്രിനാലിൻ എന്ന ഒരു ഹോർമോണുകൂടി നിഷ്കർഷത്തിലുണ്ടെന്നു മനസ്സിലായത്.
രചനയിലെന്നപോലെ ശരീരത്തിലെ പ്രവർത്തനങ്ങളിലും ഇവയ്ക്കു തമ്മിൽ വളരെ സാദൃശ്യമുണ്ട്.
അഡ്രിനൽ മെഡുല്ലയിൽ നോർഅഡ്രിനാലിന്റെ 1-5 ഇരട്ടിയോളം അഡ്രിനാലിൻ ഉണ്ടായിരിക്കും.
ജന്തുവർഗത്തിന്റെയും വയസ്സിന്റെയും വ്യത്യാസങ്ങൾ ഈ അനുപാതത്തെ ബാധിക്കുന്നതാണ്.
അനുകമ്പി-നാഡിസമൂഹമാണ് അഡ്രിനൽ മെഡുല്ലയിലെ ഹോർമോൺ-ഉത്പാദനത്തെ നിയന്ത്രിക്കുന്നത്.
നോർഅഡ്രിനാലിന്റെ പ്രവർത്തനത്തെയും രചനയെയും പറ്റി ഏറ്റവും പ്രധാനമായ കണ്ടുപിടിത്തങ്ങൾ നടത്തിയ ഫൊൺ യൂളർ (Von Euler) എന്ന വൈജ്ഞാനികന് വൈദ്യശാസ്ത്രത്തിനും ശരീരക്രിയാശാസ്ത്രത്തിനുമുള്ള നോബൽ സമ്മാനം 1970-ൽ ലഭിക്കുകയുണ്ടായി.
ബാഹ്യലോകത്തുനിന്നും സ്വശരീരത്തിൽനിന്നും ഉണ്ടാകുന്ന എല്ലാത്തരം സമ്മർദങ്ങളെയും (stress) ചെറുത്തുനില്ക്കുവാനുള്ള ശക്തി ഒരു ജന്തുവിനു പ്രദാനം ചെയ്യുന്നത് അഡ്രിനൽ ഗ്രന്ഥിയും അനുകമ്പി നാഡിവ്യൂഹവും ചേർന്നാണ്.
ആ സംരംഭത്തിൽ സഹായിക്കാനായി ദഹനേന്ദ്രിയരക്തധമനികളുടെ വ്യാസം ചുരുക്കുകയും പ്ളീഹയുടെ വലിപ്പം കുറയ്ക്കുകയും തദ്വാരാ ധാരാളം രക്തം ടിഷ്യൂകളിലേക്കും ഹൃദയത്തിലേക്കും പായിക്കുകയും ചെയ്യും.
ഗ്ളൈക്കൊജൻ-തൻമാത്രകളെ വിയോജിപ്പിച്ച് ഗ്ളൂക്കോസ് നിർമ്മിക്കുക കാരണം അത് രക്തത്തിൽ പഞ്ചസാരയുടെ അളവു വർധിപ്പിക്കുന്നു (hyperglycemia).
എതിരാളിയുമായി ഏറ്റുമുട്ടേണ്ടിവരുമ്പോൾ ചില ജന്തുക്കളിൽ (ഉദാ. പൂച്ച) രോമം എഴുന്നു നില്ക്കുവാൻ കാരണം അഡ്രിനാലിന്റെ പ്രവർത്തനമാണ്.
ശാരീരികവും മാനസികവുമായ സമ്മർദങ്ങൾക്കു വിധേയമാകുന്ന അവസരങ്ങളിലെല്ലാം അഡ്രിനാലിൻ, നോർഅഡ്രിനാലിൻ എന്നിവ ശരീരത്തിൽ ധാരാളമായി ഉത്പാദിപ്പിക്കപ്പെടും.
ഈ രണ്ടു ഹോർമോണുകൾക്കും ഏതാണ്ടു സമാനമായ പ്രവർത്തനരീതിയാണു കണ്ടുവരുന്നതെങ്കിലും അവയുടെ പ്രവർത്തനശക്തി വ്യത്യസ്തസന്ദർഭങ്ങളിൽ അത്യന്തം വിഭിന്നങ്ങളാണ് (പട്ടിക).
പട്ടിക പരീക്ഷണ വിധേയമാക്കുന്ന അവയവം പ്രവർത്തനഫലം അഡ്രിനാലിൻ - നോർ അഡ്രിനാലിൻ കണ്ണ് (കൃഷ്ണമണി) വികസിപ്പിക്കുന്നു 25 :1 എലിയുടെ വൻകുടൽ; മുയലിന്റെ ചെറുകുടൽ ഉത്തേജനം കുറയ്ക്കുന്നു 1 : 3 ഗർഭാശയം (ഗർഭമില്ലാത്ത അവസ്ഥയിൽ) എലി : പൂച്ച ഉത്തേജനം കുറയ്ക്കുന്നു 1 : 3 മുയലിന്റെ ചെവിയിലെ രക്തധമനികൾ ചുരുക്കുന്നു 1: 3 മനുഷ്യാവയവങ്ങളിലെ രക്തധമനികൾ അഡ്രിനാലിൻ ചുരുക്കുന്നു നോർഅഡ്രിനാലിൻ വികസിപ്പിക്കുന്നു 1 : 2 (ഏകദേശം) ഹൃദയധമനികൾ വികസിപ്പിക്കുന്നു 1 : 2 (ഏകദേശം) തവളയുടെ ഹൃദയമിടിപ്പ് വർധിപ്പിക്കുന്നു 20 : 1 രക്തസമ്മർദം (മനുഷ്യൻ, പൂച്ച, നായ്) വർധിപ്പിക്കുന്നു 2 : 5
മേൽപറഞ്ഞതിൽനിന്ന് ഈ രണ്ടു ഹോർമോണുകളും ഹൃദയത്തിന്റെ പ്രവർത്തനത്തിലും രക്തചംക്രമണസ്ഥിതി കാത്തുസൂക്ഷിക്കുന്നതിനും കാര്യമായ പങ്കു വഹിക്കുന്നുണ്ടെന്നു തെളിയുന്നു.
ആകയാൽ രക്തസമ്മർദം കുറയുന്ന അവസരങ്ങളിലെല്ലാം ഈ ഹോർമോണുകൾ ഔഷധങ്ങളായി ഉപയോഗിക്കാം.
ഹൃദയമിടിപ്പു വർധിപ്പിക്കുവാനും കൊറോണറി ധമനികളിലൂടെ പ്രവഹിക്കുന്ന രക്തത്തിന്റെ അളവു കൂട്ടുവാനും ഇവയ്ക്കു കഴിവുണ്ടെങ്കിലും മാംസപേശികളിലേയും ത്വക്കിലേയും ധമനികളെ വികസിപ്പിക്കുവാനുള്ള പ്രവണതയും കൂടിയുള്ളതുകൊണ്ട് അഡ്രിനാലിന്റെ പ്രവർത്തനം ക്ഷണികമാണ്.
നേരേ മറിച്ച് ഈ ധമനികളെ സങ്കോചിപ്പിക്കുവാനുള്ള പ്രവണതയുള്ളതുകൊണ്ട് നോർഅഡ്രിനാലിൻ രക്തസമ്മർദം പെട്ടെന്നു താഴുന്ന സന്ദർഭങ്ങളിൽ ചികിത്സിക്കുന്നതിനു കൂടുതൽ യോജിച്ചതായിത്തീരുന്നു.
ശ്വാസകോശക്കുഴലുകളെ വികസിപ്പിക്കുവാൻ കഴിവുള്ളതുമൂലം അഡ്രിനാലിൻ ആസ്ത്മാരോഗത്തിനു പ്രതിവിധിയായി പലപ്പോഴും കുത്തിവയ്ക്കാറുണ്ട്.
ത്വക്കിലൂടെ കുത്തിവെച്ചാൽ ഫലം അധികനേരത്തേക്കു കാണും - വിശേഷിച്ചും എണ്ണയിൽ അലിയിച്ചശേഷം കുത്തിവയ്ക്കുകയാണെങ്കിൽ.
ആന്റിജൻ-ആന്റിബോഡി സംഘട്ടനങ്ങളിൽനിന്ന് ഉദ്ഭൂതമാകുന്ന എല്ലാ ദുർഘടങ്ങൾക്കും ഈ ഹോർമോൺ കുത്തിവയ്ക്കുന്നതു വളരെ ഫലപ്രദമായിരിക്കും.
ഇതിനോടു രചനാസാദൃശ്യമുള്ള രാസവസ്തുക്കളും (ഉദാ. എഫെഡ്രിൻ) പകരമായി ഉപയോഗിച്ചുവരുന്നു.
വായിലൂടെ കഴിക്കാമെന്നതാണ് ഈ പകരക്കാർക്കുള്ള മെച്ചം.
ടൈറോസിൻ എന്ന അമിനൊ അമ്ലത്തിൽനിന്നാണ് അഡ്രിനലിനുകൾ നിർമ്മിക്കപ്പെടുന്നത്.
കാറ്റിക്കോൾ എന്ന യൌഗികം ടൈറോസിൻ തൻമാത്രയിലെ ഒരു അടിസ്ഥാനഘടകമാണ്.
ആകയാൽ ഈ ഹോർമോണുകളെ കാറ്റിക്കോളമിനുകൾ എന്നും വിളിക്കുന്നു.
ഇവ എളുപ്പത്തിൽ ഓക്സീകരണവിധേയമായതുകൊണ്ടു വായുവിൽ തുറന്നുവച്ചാൽ നിർവീര്യമായിപ്പോകും.
ഇരുമ്പിന്റെയും ക്രോമിയത്തിന്റെയും ലവണങ്ങളുമായിച്ചേർന്ന് ഇവ പ്രത്യേകതരത്തിലുള്ള നിറങ്ങൾ പ്രകടമാക്കും.
പ്രത്യേകസാഹചര്യത്തിൽ ഓക്സിജനുമായിച്ചേരാൻ ഇവയ്ക്കു സാധിച്ചാൽ അഡ്രിനൊക്രോമുകൾ എന്ന വർണവസ്തുക്കൾ ലഭ്യമാകും.
ഈ വക രാസപരിണാമങ്ങളുടെ അടിസ്ഥാനത്തിലാണ് രക്തത്തിൽ ഈ ഹോർമോണുകളുടെ അളവുകൾ കണ്ടുപിടിക്കുന്നത്.
മൂത്രത്തിലൂടെ ഗ്ലൂക്കൊറോണൈഡുകളുടെ രൂപത്തിൽ ഇവ ദേഹത്തിൽനിന്നു പുറംതള്ളപ്പെടുന്നു.
അവലംബം ↑ Merck Index , 11th Edition, 6612 .
പുറംകണ്ണികൾ നോർ അഡ്രിനാലിൻ നോർ അഡ്രിനാലിൻ Archived 2011-08-29 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നോർ അഡ്രിനാലിൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നോർ ഹാച്ൻ
നോർ ഹാച്ൻ ( അർമേനിയൻ : Նոր Հաճն), അർമേനിയയിലെ കോട്ടയ്ക് പ്രവിശ്യയിൽ 1953-ൽ സ്ഥാപിതമായ ഒരു പട്ടണവും നഗര മുനിസിപ്പൽ സമൂഹവുമാണ്.
ഈ പട്ടണം ഹ്രസ്ദാൻ നദിയുടെ വലത് കരയിലായി, അർസ്നി മലയിടുക്കിന്റെ പടിഞ്ഞാറ് ഭാഗത്ത്, അർസ്‌നി-ഷമീറാം കനാലിന്റെ തൊട്ടടുത്തായി സ്ഥിതിചെയ്യുന്നു.
2011 ലെ സെൻസസ് പ്രകാരം നോർ ഹാച്ചിന്റെ ജനസംഖ്യ 9,307 ആയിരുന്നു.
2016 ലെ ഔദ്യോഗിക കണക്ക് പ്രകാരം ജനസംഖ്യ 8,400 ആയിരുന്നു.
ഇന്നത്തെ നോർ ഹാച്ചിന്റെ ഭൂമിശാസ്ത്രപരമായ സ്ഥാനം പുരാതന ഗ്രേറ്റർ അർമേനിയയിലെ അയ്രാരത്ത് പ്രവിശ്യയിലെ ചരിത്രപരമായ കോട്ടയ്ക് കന്റോണിന്റെ സ്ഥാനവുമായി പൊരുത്തപ്പെടുന്നതാണ്.
1953-ൽ, സമീപത്തെ ജലവൈദ്യുതി നിലയങ്ങളിലെ, പ്രധാനമായും 1956-ൽ തുറന്ന അർസ്‌നി ജലവൈദ്യുത നിലയത്തിലെ തൊഴിലാളികളെ അധിവസിപ്പിക്കുന്നതിനായി അർസ്‌നി ഗ്രാമത്തിനടുത്തായി ഒരു ചെറിയ വാസസ്ഥലം സ്ഥാപിച്ചു.
തുടർന്ന്, ഈ വാസസ്ഥലം "സിലോവോയ്" (പവർ ജനറേറ്റർ പ്ലാന്റിന്റെ റഷ്യൻ പേര്) എന്നറിയപ്പെട്ടു.
1958-ൽ "സപ്ഫിർ" കല്ല് സംസ്കരണ ഫാക്ടറി സ്ഥാപിതമായതോടെ, മറ്റ് നിരവധി വ്യാവസായിക പ്ലാന്റുകൾക്കൊപ്പം, സിലോവോയ് അധിവാസകേന്ദ്രത്തിന്റെ പ്രദേശത്ത് ഒരു ആസൂത്രിത നഗര വാസസ്ഥലം വികസിപ്പിച്ചെടുത്തു.
1960-കളിൽ, സിലിസിയയിലെ അർമേനിയൻ പട്ടണമായ ഹസിൻ (ഇന്നത്തെ തുർക്കിഷ് റിപ്പബ്ലിക്കിൽ സെയ്ംബെയ്‌ലി എന്നറിയപ്പെടുന്നു) സ്മരണയ്ക്കായി പുതിയ വാസസ്ഥലത്തിന് നോർ ഹാച്ൻ (ന്യൂ ഹാസിൻ) എന്ന് പേരിട്ടു.
1988 നും 1990 നും ഇടയിലുള്ള കാലത്ത് അസർബൈജാനിൽ നിന്നുള്ള 374 അർമേനിയൻ അഭയാർത്ഥികളെ നോർ ഹാച്ചിനിൽ പുനരധിവസിപ്പിച്ചു.
അർമേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിനുള്ളിലെ ഒരു പ്രധാന വ്യവസായ കേന്ദ്രമായിരുന്നു നോർ ഹച്ചൻ.
എന്നിരുന്നാലും, 1991-ൽ സോവിയറ്റ് യൂണിയനിൽനിന്നുള്ള അർമേനിയയുടെ സ്വാതന്ത്ര്യത്തിനുശേഷം, നഗരത്തിൽ വളരെ കുറച്ച് വ്യാവസായിക പ്ലാന്റുകൾ മാത്രമേ നിലനിൽക്കുന്നുള്ളൂ.
1992 മുതൽ ഈ നഗരം "ലോറി" എന്ന വജ്ര സംസ്കരണ പ്ലാന്റിന്റെ ആസ്ഥാനമാണ്.
മറ്റൊരും " എന്ന ഡയമണ്ട് സംസ്കരണ പ്ലാന്റായിരുന്ന "ഷോഘകൻ 2007-ൽ അടച്ചുപൂട്ടി.
തലസ്ഥാനമായ യെറിവാനിൽ നിന്ന് 20 കിലോമീറ്റർ വടക്കുഭാഗത്തായി ഹ്രസ്ദാൻ നദിയുടെ വലത് കരയിൽ കോട്ടയ്ക് പ്രവിശ്യയിലാണ് നോർ ഹച്ൻ പട്ടണം സ്ഥിതി ചെയ്യുന്നത്.
സമുദ്രനിരപ്പിൽ നിന്ന് ശരാശരി 1,920 മീറ്റർ (6,300 അടി) ഉയരമുണ്ട് ഈ പട്ടണത്തിന്.
നോർ ഹാച്ചിൽ നിന്ന് ഏകദേശം 12 കിലോമീറ്റർ കിഴക്കായി ഹതിസ് പർവ്വതവും പട്ടണത്തിൽ നിന്ന് 13 കിലോമീറ്റർ വടക്ക് പടിഞ്ഞാറായി ആരാ പർവതവും സ്ഥിതിചെയ്യുന്നു.
കിഴക്ക് അർസ്‌നി ഗ്രാമം, ബ്യൂരേഘാവൻ പട്ടണം എന്നിവയും വടക്ക് നോർ ഗെഘി ഗ്രാമവും പടിഞ്ഞാറ് നോർ അർട്ടാമെറ്റ് ഗ്രാമവും തെക്ക് ഗെറ്റാമെജ് ഗ്രാമവുമാണ് നോർ ഹാച്ച് പട്ടണത്തിന്റെ അതിർത്തികൾ.
യെഗ്വാർഡ് എയർഫീൽഡ് പരിശീലന കേന്ദ്രം നോർ ഹാച്ചിന്റെ പടിഞ്ഞാറ് ഭാഗത്തായി സ്ഥിതി ചെയ്യുന്നു.
ഒരു ഭൂഖണ്ഡാന്തര, വരണ്ട കാലാവസ്ഥ അനുഭവപ്പെടുന്ന നോർ ഹാച്ചിനിൽ  താരതമ്യേന ചൂടുള്ള വേനൽക്കാലവും അതിശൈത്യമുള്ള ശീതകാലവുമാണുള്ളത്.
അർമേനിയൻ അപ്പസ്തോലിക സഭയിൽ പെട്ട അർമേനിയൻ വംശജരാണ് നോർ ഹാച്ചിൽ പ്രധാനമായും താമസിക്കുന്നത്.
2015 ജൂലൈയിൽ സമർപ്പിക്കപ്പെട്ട ഹോളി സേവിയേഴ്‌സ് പള്ളിയാണ് നഗരത്തിലെ പ്രധാന പള്ളി.
പ്രശസ്ത വാസ്തുശില്പിയായ അർതക് ഗുല്യാൻ രൂപകല്പന ചെയ്ത ഈ പള്ളി പ്രധാനമായും അർമേനിയൻ വ്യവസായിയായ ഗാഗിക് സാരുക്യാന്റെ സംഭാവനകളിലൂടെയാണ് നിർമ്മിക്കപ്പെട്ടത്.